Document ID: 32013R0172

KOMMISSIONENS GENNEMFØRELSESFORORDNING (EU) Nr. 172/2013
af 26. februar 2013
om fjernelse af bestemte eksisterende vinbetegnelser fra det register, der er omhandlet i Rådets forordning (EF) nr. 1234/2007
EUROPA-KOMMISSIONEN HAR -
under henvisning til traktaten om Den Europæiske Unions Funktionsmåde,
under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 118s, stk. 3, sammenholdt med artikel 4, og
ud fra følgende betragtninger:
(1)
Vinbetegnelser, som var beskyttet i henhold til artikel 51 og 54 i Rådets forordning (EF) nr. 1493/1999 af 17. maj 1999 om den fælles markedsordning for vin (2) og artikel 28 i Kommissionens forordning (EF) nr. 753/2002 af 29. april 2002 om visse gennemførelsesbestemmelser til Rådets forordning (EF) nr. 1493/1999 for så vidt angår beskrivelse, betegnelse, præsentation og beskyttelse af visse vinprodukter (3), blev automatisk beskyttet i henhold til forordning (EF) nr. 1234/2007. Disse vinbetegnelser (»eksisterende beskyttede vinbetegnelser«) er opført i det register over beskyttede oprindelsesbetegnelser og beskyttede geografiske betegnelser for vin, som er oprettet i henhold til artikel 118n i forordning (EF) nr. 1234/2007 (herefter »registret«).
(2)
For disse eksisterende beskyttede vinbetegnelser skulle medlemsstaterne senest den 31. december 2011 tilsende Kommissionen det tekniske dossier og den nationale afgørelse om godkendelse. I henhold til artikel 118s, stk. 3, i forordning (EF) nr. 1234/2007 bortfalder beskyttelsen i henhold til nævnte forordning for eksisterende vinbetegnelser, for hvilke nævnte oplysninger ikke var indsendt inden denne dato. Disse betegnelser bør derfor fjernes fra registret.
(3)
Fjernelsen fra registret bør ikke berøre vine, som, inden denne forordning træder i kraft, er blevet markedsført eller mærket med vinbetegnelser, som skal fjernes fra registret. Markedsføringen af sådanne vine bør derfor være tilladt, indtil lagrene er afviklet.
(4)
Foranstaltningerne i denne forordning er i overensstemmelse med udtalelse fra Forvaltningskomitéen for Den Fælles Markedsordning for Landbrugsprodukter -
VEDTAGET DENNE FORORDNING:
Artikel 1
Vinbetegnelser, som er opført i bilaget til denne forordning, skal fjernes fra det register, der er oprettet i henhold til artikel 118n i forordning (EF) nr. 1234/2007.
Artikel 2
Vine, som inden datoen for denne forordnings ikrafttræden blev markedsført eller mærket med vinbetegnelserne i artikel 1, må markedsføres indtil lagrene er afviklet.
Artikel 3
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 26. februar 2013.

Labels: 3
18
17